Kun aloitat komennuksen Yhdysvalloissa, ota yhteyttä paikalliseen yhteistyökumppaniimme ja rekisteröidy jäseneksi heidän järjestelmäänsä (yhteystiedot ovat matkavakuutuskortissa). Tämä tekee prosessista sujuvamman ottaessasi heihin uudelleen yhteyttä, kun tarvitset apua lääkärissä käyntiin. Hoito Yhdysvalloissa yleensä on erittäin kallista ja vakuutusala toimii siellä eri tavalla kuin mihin monet meistä ovat tottuneet. Siksi on tärkeää, että ollessasi työmatkalla tai komennettuna Yhdysvalloissa, otat yhteyttä yhteistyökumppaniimme ennen kuin hakeudut lääkäriin. Löydät heidän yhteystietonsa vakuutuskortistasi. Yhteistyökumppaneillamme on laaja klinikkaverkosto, jonka laatua ja hintatasoa valvotaan. Heillä on 24/7 päivystys, he ohjaavat sinut lähimmälle suositellulle lääkärille ja he auttavat maksusitoumuksen järjestämisessä (verification of benefits).